Legislativversammlung (Brietsch-Honduras)

De **Legislativversammlung** (**') weer von 1954 bet 1963 dat [[Parlament]] von [[Brietsch-Honduras]], as de Kolonie noch en [[Eenkamersystem]] harr. De Seet weer in [[Belize-Stadt]].

== Historie ==

Dat Regeer över de brietsche Siedlung, de vondaag [[Belize]] billt, is toeerst 1765 in schreven Form fastleggt worrn, as Admiraal [[William Burnaby]] dat Recht in Belize as ''[[Burnaby’s Code]]'' opschreven hett. Düsse Code is bet 1840 in Kraft bleven, as en Exekutivraad (**') inricht worrn is.

1854 is dat eeerste Maal en Legislativversammlung inricht worrn, de ünner Leid von en brietschen Supperndent stünn. De Maten weren aver all beropen un nich wählt. As dat Rebeed 1871 Kroonkolonie worrn is, hett dat en Legislativraad (**') geven, de an de Steed von de Legislativversammlung treden is.

1935 is wedder en Legislativversammlung inricht worrn, de aver noch jümmer beropen un nich wählt weer.

Mit’n 25. März 1954 is en ne’e Verfaten in Kraft treden, mit de dat Regularium för de Legislativversammlung ännert worrn is. Dat hett nu blangen en Spreker, dree von’n [[Generaalguvernör (Belize)|Guvernör]] beropene Maten un dree [[Ex officio|Maten dör Amt]] (Koloniaalssekretär, [[Generaalstaatsanwalt (Belize)|Generaalstaatsanwalt]] un Finanzsekretär) ok negen wählte Maten geven. Mit de [[Parlamentswahl in Brietsch-Honduras 1954|Wahl an’n 30. April 1954]] is dat Parlament dat eerste Maal in en allgemene Wahl wählt worrn.

Von de Afornten hebbt dree besünnere Opgaven kregen: [[Leigh Richardson]] as ''Member for Natural Resources'', [[Herman Jex]] as ''Member for Public Utilities'' un [[Philip Goldson]] as ''Member for Social Services''. Dat weren de Vörlöpers von de Ministers, de in latere [[Kabinett von Belize|Kabinetten]] (von 1961 af an) insett worrn sünd.

Bi de [[Parlamentswahl in Brietsch-Honduras 1961|Wahl von 1961]] is de Tall wählte Seten op 18 verdubbelt worrn. De Tall von beropen Maten is op fiev stegen. Düsse fiev Maten sünd von’n Generaalguvernör beropen worrn: twee afstimmt mit’n [[Premierminister (Belize)|Eersten Minister]], een afstimmt mit’n [[Oppositschoonsföhrer (Belize)|Oppositschoonsföhrer]] un twee, bi de sik de Generaalguvernör mit Eersten Minister un Oppositschoonsföhrer afstimmt. De twee Maten dör Amt weren Generaalstaatsanwalt un Koloniaalssekretär.

Dör de ne’e Verfaten, de 1963 beslaten worrn is, is Brietsch-Honduras to’n 1. Januar 1964 to en [[Tweekamersystem]] övergahn. Dat besteiht ut [[Repräsentantenhuus (Belize)|Repräsentantenhuus]] un [[Senaat (Belize)|Senaat]], de tohoop de [[Natschonaalversammlung (Belize)|Natschonaalversammlung]] billt. Direkten Nafolger von de Legislativversammlung is de Natschonaalversammlung. Dat Repräsentantenhuus besteiht ut wählte Maten un de Senaat ut beropen Maten.

=== Wählte Maten ===

* 1954–1957:
*:**PUP** (8): [[George Cadle Price]] ([[Wahlkreis Belize Noord|Belize Noord]]), [[Philip Goldson]] ([[Wahlkreis Belize Süüd|Belize Süüd]]), [[Leigh Richardson]] ([[Wahlkreis Belize West|Belize West]]), [[Herman Jex]] ([[Wahlkreis Belize-Land|Belize-Land]]), [[George Flowers (Politiker, 1920)|George Flowers]] ([[Wahlkreis Orange Walk|Orange Walk]]), [[Jose Leon Chin]] ([[Wahlkreis Corozal|Corozal]]), [[Enrique De Paz]] ([[Wahlkreis Cayo|Cayo]]), [[Nathaniel Cacho]] ([[Wahlkreis Stann Creek|Stann Creek]])
*:**NP** (1): [[Charles Westby]] ([[Wahlkreis Toledo|Toledo]])
* 1957–1961:
*:**PUP** (9): [[George Cadle Price]] ([[Wahlkreis Belize Noord|Belize Noord]]), [[Denbigh Jeffery]] ([[Wahlkreis Belize Süüd|Belize Süüd]]), [[Albert Cattouse]] ([[Wahlkreis Belize West|Belize West]]), [[Louis Sylvestre (Politiker, 1931)|Louis Sylvestre]] ([[Wahlkreis Belize-Land|Belize-Land]]), [[Victor Orellana]] ([[Wahlkreis Orange Walk|Orange Walk]]), [[Santiago Ricalde]] ([[Wahlkreis Corozal|Corozal]]), [[Enrique De Paz]] ([[Wahlkreis Cayo|Cayo]]), [[David McKoy (Politiker)|David McKoy]] ([[Wahlkreis Stann Creek|Stann Creek]]), [[Faustino Zuniga]] ([[Wahlkreis Toledo|Toledo]])
* 1961–1963:
*:**PUP''' (18): Frederick Westby (Albert), Fred Hunter (Belize-Land Noord), Louis Sylvestre (Belize-Land Süüd), Albert Cattouse (Collet), Alexander Hunter (Fort George), George Cadle Price (Freetown), C. L. B. Rogers (Mesopotamia), Gwendolyn Lizarraga (Pickstock), Hector Silva (Cayo Noord), Santiago Perdomo (Cayo Süüd), Santiago Ricalde (Corozal Noord), Jesus Ken (Corozal Süüd), Victor Orellana (Orange Walk Noord), Guadalupe Pech (Orange Walk Süüd), Allan Arthurs (Stann Creek Stadt), David McKoy (Stann Creek Land), Faustino Zuniga (Toledo Noord), Sam Vernon (Toledo Süüd)

### Sprekers

* 1954–1961: Arthur Norman Wolffsohn
* 1961–1963: Woldrich Harrison Courtenay

## Footnoten